Hapšenje Mladića apsolutni prioritet
Glavni tužilac Tribunala u Hagu, Serž Bramerc imao niz sastanaka sa srpskim državnicima pre predaje izveštaja UN-u o saradnji Srbije 
Tokom dvodnevne posete Beogradu glavni tužilac Tribunala u Hagu Serž Bramerc imao je niz sastanaka sa srpskim državnicima - od predsednika i premijera Srbije Borisa Tadića i Mirka Cvetkovića, do Rasima Ljajića i tužioca za ratne zločine Vladimira Vukčevića. Svoje utiske o poslednjoj poseti Beogradu pred predavanja ocene o saradnji Srbije sa Hagom Savetu bezbednosti UN Bramerc je sumirao na konferenciji za novinare. Glavni tužilac Haškog tribunala Serž Bramerc poručio je danas u Beogradu da je hapšenje dvojice preostalih haških optuženika – Ratka Mladića i Gorana Hadžića apsolutni prioritet koji nema alternativu. Na konferenciji za novinare koju je održao nakon niza razgovora sa srpskim zvaničnicima Bramerc nije želeo da otkriva detalje o proceni saradnje Srbije sa Tribunalom u Hagu koju do kraja maja treba da dostavi Savetu Bezbednosti UN: , rekao je Bramerc. On nije direktno odgovorio na pitanje o tome da li je moguća puna saradnja bez hapšenja Mladića i Hadžića i dodao da je termin "puna saradnja" uveden u kontekstu uslova koji postavlja EU. Nakon tri sata razgovora sa operativnim službama o tome šta je urađeno, šta nije urađeno i šta se može poboljšati u saradnji Beograda sa Tribunalom, Bramerc kaže da je oprezni optimista u oceni rada službi. Takođe, posle svih razgovora koje imao tokom posete Beogradu, glavni tužilac Haškog tribunala kaže da to nije bilo dovoljno da promeni svoj stav o hapšenju dvojice begunaca, a pre svega Ratka Mladića. zaključio je glavni tužilac haškog Tribunala. Serž Bramerc je rekao i da je Tužilaštvo u Hagu podnelo zahtev za izmene i dopune optužnice protiv Mladića, što bi po njegovoj oceni, moglo da ubrza proces kada on bude uhapšen. On je najavio da će na predstojećem skupu na Brionima u Hrvatskoj biti reči o tome kako poboljšati saradnju tužilaštava u regionu.